So narinig ko may parating na mga proyekto ang DPWH sa Metro Manila , mula MRT, LRT, hanggang sa kalsadang magkokonek sa Ortigas at BGC. At isa rin dito ang lagyan ng vehicle underpass ang intersection ng makati avenue at Paseo De Roxas sa Makati. Finally.

Pero dapat siguro inuuna natin muna na paglaanan ng pera galing sa kaban ng bayan ang sistema ng mass transportation. Kahit ano pang kalsada ang ilagay mo dyan o ano pang paikot ikot na daan na parang oktopus at kahit pa lagyan mo ng pitong palapag na underpass at sampung palapag na overpass ay hindi parin madedecongest ang kalsada sa maynila dahil mabilis rin na dadami ang sasakyan sa kalsada.

Dumadami na ang middle class. Marami na rin ang kumukuha ng auto loan ngayon. Yung iba kahit iutang pa nila sa bangko gagawin nila makaiwas lang sa walang kwentang sistema ng mass transportation sa bansa. Sumakay ka sa MRT. Napakabilis pero lintik naman. Subukan mo kayang sumakay sa cubao station ng rush hour sa umaga para malaman mo ang sinasabi ko. Sumakay ka naman sa Bus walang ka-mass mass ang bus sa EDSA dahil napakarami nila at hindi sumusunod sa batas trapiko. May sariling batas ang EDSA. Kung meron mang mass ay nasa state of inertia.

Bakit hindi tayo mag allocate ng ilang kalsada at kabitan natin ng elecric buses na nasa cable track. Siguradong nasa isang ruta at isang lane lang sila at mababawasan ang aksidente dahil walang mag gigitgitan at magpapalipad ng pasahero patiwarik. Maraming benefit ito pero common sense lang maiisip mo na kaya ng budget natin yan sa DPWH.

Isa sa malaki ang nakuha sa 2014 budget ang DPWH. Nasa 213 billion pesos. Nasan na yung nabasa ko sa Philippine Star na Transport Infrastructure Program na 138 billion pesos para ngayong taon? Mauubos lang yata yun sa pag iimplement ng pansamantalang lunas sa estado ng trapiko sa Maynila.

Pero syempre sayang nga naman ang gumawa ng kung ano anong proyekto sa kalsada. Mas maraming daan mas maraming sasakyan mas maraming enforcer at drayber na magiging generous sa isat isa. 🙂

http://en.wikipedia.org/wiki/Transport_in_Hong_Kong